Следеће године, током Операције Мир за Галилеју, израелски -{F-16}- су се сукобили са сиријским авионима у једној од највећих битака у ваздушном простору, авионима са турбомлазним погоном, која је почела 9. јуна 1982. године и непрекидно је трајала два дана. Израелско ваздухопловство је масовно користило авионе -{F-16}-, који су изашли као победници у великом броју борби ваздух-ваздух, објављено је 44 победе без губитака. Сиријски оборени авиони, првенствено су били МиГ-21 и МиГ-23. Током сукоба у Либану коришћени су -{F-16}- и за нападе на циљеве на земљи. Израелски -{F-16}-, учествовали су у рату у Либану 2006. и током напада у Појасу Газе, у децембру 2008. године.